Raio Piiroja

Raio Piiroja (født 11. juli 1979) er en estisk fotballspiller, som for tiden spiller forsvar i FC Flora Tallinn. Han er fast på landslaget til Estland der han har mer enn 100 kamper. Han startet karrieren i Pärnu før han gikk til FC Flora Tallinn.  Senere ble han lånt ut til Vålerenga, og i 2004-sesongen signerte han kontrakt med Fredrikstad fotballklubb. Han scoret to mål i finalen i NM i fotball 2006, da Fredrikstad slo Sandefjord 3-0. Raio fikk sin 150 kamp for Fredrikstad fotballklubb, hjemme mot Ranheim 4. juli 2010. Jubilanten gikk tapende ut av kampen med 2-3. FFKs to mål ble scoret av Celso Borges.

Utover i 2011 ble det klart at Piirojas kontrakt med Fredrikstad ikke kom til å bli forlenget. Noen timer før overgangsvinduet stengte 31. august 2011 ble det kjent at FFK hadde akseptert et bud fra nederlandske Vitesse, og etter syv sesonger var dermed klubblegenden ferdig i Fredrikstad. Han fikk totalt 191 kamper for Fredrikstad. (159 serie, 24 cup, 4 e-cup, 4 kvalik)

Raio Piiroja har to ganger vunnet prisen Årets estiske fotballspiller, i 2002 og 2006.

Referanser

Eksterne lenker 
 
 Raio Piirojas spillerprofil på ffksupporter.net

Estiske fotballspillere
Fotballspillere for JK Tervis Pärnu
Fotballspillere for FC Flora Tallinn
Fotballspillere for Vålerenga Fotball
Fotballspillere for Fredrikstad FK
Fotballspillere for Vitesse Arnhem
Fotballspillere for Chengdu Blades FC
Personer fra Pärnu
Fødsler i 1979